OzLabs/hebrew-wiki-articles huggingface dataset:
דודג' סדרה 100 קומנדו

דודג' סדרה 100 קומנדו (באנגלית: Dodge 100 "Commando") היא סדרת משאיות מתוצרת "Chrysler Europe" ("דודג' אנגליה"), חברת בת של דודג', השייכת לקונצרן הרכב האמריקאי קרייזלר, אשר יוצרו בבריטניה בין השנים 1970–1984.

אב הטיפוס הראשון מהסדרה, יוצר בשנת 1968.

בדגמי "דודג' סדרה 100 קומנדו" הורכבו מנועים מתוצרת "Perkins Engines" .

==סדרות==
* דודג' 4.256" (מנוע דיזל 4 צילינדרים)
* דודג' 6.354" (מנוע דיזל 6 צילינדרים)
* דודג' T 6.354" (מנוע דיזל 6 צילינדרים, מגדש טורבו).
==מאפיינים==
* הנעה 4x2.
* יוצרו 8 בסיסי גלגלים שונים: עד משקל 9,856 ק"ג - 3 סוגי בסיסי גלגלים, ממשקל 11,380-14,731 ק"ג - 4 בסיסי גלגלים, למשקל 18,289 ק"ג - בסיס גלגלים ארוך יותר.
* יוצרו מגוון רחב של דגמים אשר כללו כבאיות ומכליות.

==גלריה==
<gallery mode="packed" heights="140">
קובץ:Dodge 100 UK fire engine.jpg | "דודג' סדרה 100 קומנדו", מנוע 5.8 ליטר - כבאית
קובץ:1980 Dodge G1311 Water Tanker (10704465326).jpg | "דודג' סדרה 100 קומנדו", שנת 1980 - מכלית
קובץ:1980 Dodge 100 tipper.jpg| "דודג' סדרה 100 קומנדו", שנת 1980
קובץ:Dodge.100.jpg | "דודג' סדרה 100 קומנדו"
קובץ:DODGE TRUCK TRACTOR UNIT.JPG | "דודג' סדרה 100 קומנדו"
</gallery>

==ראו גם==
* דודג'
* קרייזלר
* דודג' סדרה 50

==קישורים חיצוניים==

==הערות שוליים==

קטגוריה:משאיות
קטגוריה:כבאיות
קטגוריה:משאית מכלית
קטגוריה:כלי רכב שהושקו ב-1970
100
קטגוריה:כלי רכב בריטיים
יום הארי פוטר הבין-לאומי

סמל בית ספר הוגוורטס
מרצ'נדייז של הארי פוטר המיועד למעריצים, קשיות שתייה של: דראקו מאלפוי, רון ויזלי, הארי פוטר והרמיוני גריינג'ר]]
יום הארי פוטר הבין-לאומי הוא יום המצוין מדי שנה ב-2 במאי לזכר הקרב על הוגוורטס. סדרת ספרי "הארי פוטר", היא סדרת ספרי פנטזיה אפית, מאת ג'יי קיי רולינג. הסדרה מכילה שבעה ספרים, הראשון מביניהם ("הארי פוטר ואבן החכמים") פורסם בשנת 1997, ואחרון ("הארי פוטר ואוצרות המוות") פורסם בשנת 2007. הסדרה גרפה הצלחה רבה ברחבי העולם, ומכרה במצטבר כ-500 מיליון עותקים.

== תאריך ==
התאריך 2 במאי נבחר מכיוון שביום זה הסתיים הקרב על הוגוורטס, שבו נספו דמויות רבות, ביניהן סוורוס סנייפ, פרד ויזלי, נימפדורה טונקס, רמוס לופין, קולין קריווי, ובסרטים אף לבנדר בראון. ומהצד ה"אפל": וולדמורט, בלטריקס לסטריינג', וינסנט קראב ונגיני. ביום הזה הובס לורד וולדמורט, שנחשב למכשף הרשע והגדול בכל הזמנים. התאריך מוזכר בספר השביעי, הארי פוטר ואוצרות המוות, שבו נערך הקרב. היום נחגג בשל הניצחון בקרב, אך נחשב גם ליום אבל וזיכרון לדמויות שנספו במלחמה.

== פעילות לציון היום ==
היום מצוין בקרב מעריצי סדרת הספרים בכל רחבי העולם, בעיקר ברשתות החברתיות. ב-2015, ג'יי קיי רולינג, כותבת הספרים, החלה מנהג שבו היא מפרסמת ברשת החברתית "טוויטר" התנצלות על מות אחת הדמויות שנספו בקרב, התנצלה על כך ש"הרגה" את פרד ויזלי (בן למשפחת ויזלי, משפחת קוסמים), והדגישה שהיא מבינה ומצדיקה את כעס קהל הקוראים.

== קישורים חיצוניים ==
* [https://www.pottermore.com/news/500-million-harry-potter-books-have-now-been-sold-worldwide Pottermore]  
* [https://www.pottermore.com/features/battle-of-hogwarts-timeline Pottermore - The Battle of Hogwarts]

== הערות שוליים ==

קטגוריה:הארי פוטר
קטגוריה:אירועים בחודש מאי
יום האוקיינוסים העולמי

יום האוקיינוסים העולמי הוא מועד בין-לאומי החל ב-8 ביוני כל שנה, ומתקיים כדי לתת הזדמנות לאנשים לכבד את האוקיינוסים, ולהזכיר לאנשים שחשוב לשמור עליהם, מכיוון שהם מהווים מרכיב חשוב ביותר בקיום חיים על כדור הארץ ומספקים לנו משאבים כגון: גלישה, חופים, נוף ושמורות גידול לבעלי חיים בסכנת הכחדה.

נושא יום האוקיינוסים העולמי בשנת 2024 הוא קריאה לפעולה למען האוקיינוסים והאקלים.<ref></ref><ref></ref>

== היסטוריה ==
יום האוקיינוסים העולמי הוכרז בשנת 1992. מאז 2002 עבדו יזמי היום בשיתוף עם כמאות ארגונים ורשתות כדי לעזור לגבש וללכד את העולם סביב ה-8 ביוני עבור האוקיינוסים. במהלך עשרים השנים הרשת העולמית גדלה לכ-2,000 ארגונים וכיום ביום האוקיינוסים מתקיימים אירועי ענק, בהם אנשים מנקים את החופים.
בשנת 2021, הוכרז ביום זה האוקיינוס הדרומי כאוקיינוס החמישי, על ידי ארגון נשיונל ג'יאוגרפיק.

==קישורים חיצוניים==

* [https://www.youtube.com/watch?v=_7IhwJmx8t4&t=28s יום האוקיינוסים הבין לאומי 2022]
* 

== הערות שוליים ==

קטגוריה:ימי מודעות
קטגוריה:אירועים בחודש יוני
קטגוריה:אוקיינוסים
יום הצדק החברתי הבין-לאומי

יום הצדק החברתי הבין־לאומי (באנגלית: World Day of Social Justice) הוא מועד בין־לאומי שהוכר על ידי האו"ם. הוא נחגג מדי שנה ב-20 בפברואר, ומטרתו היא קידום המודעות לצדק חברתי ולשוויון חברתי.

== רקע ==
המקור של המושג "צדק חברתי" מגיע מאמצע המאה ה-19, ומשמעותו היא חלוקה צודקת של משאבים חברתיים וכלכליים על ידי מוסדות השלטון לאזרחים. הרעיון הוא שהזכויות החברתיות כגון תעסוקה, שירותי חינוך, טיפול רפואי, דיור, קניין, ומצד אחר החובות, כגון שירות צבאי, מִסים וכיוצא בזה, תנאי יסוד ובסיס לחיים בין אנשים ועליהם להיות מחולקים שווה בשווה.

מועד זה הוכר על ידי האומות המאוחדות בשנת 2007; הוא נוסד על מנת להעלות את המודעות לצדק חברתי בעולם, מתוך תפיסה שצדק חברתי הוא אחד מעקרונות היסוד לקיום חברה צודקת, שלום, שגשוג וקיום משותף של אומות. הוא הוכרז מתוך הנחה שכדי לקדם חברה צודקת, יש להעלות את עקרונות הצדק החברתי לסדר היום ולקדם שוויון בין המינים. ארגון האומות המאוחדות הגדיר את הרדיפה אחר צדק חברתי כמשימה מרכזית עולמית ותכליתה קידום ושמירה על הכבוד האנושי. ההכרזה על יום הצדק החברתי הבין־לאומי מתמקדת בהבטחת הכנסה הוגנת לכל העובדים, הגנה סוציאלית, דיאלוג חברתי, עקרונות יסוד וזכויות בעבודה.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:אירועים בחודש פברואר
קטגוריה:ימי מודעות
יום המודעות למחלת הצליאק

יום המודעות הבינלאומי לצליאק הוא מועד החל בתאריך ה-13 בספטמבר. היום עוסק בהעלאת המודעות למחלת הצליאק ולקשיים בהם נתקלים הסובלים ממנה. היום הוכרז בשנת 2007 על ידי הסנאט של ארצות הברית.

== רקע ==
בשנת 2007, החליט הסנאט של ארצות הברית על הגדרת ה-13 בספטמבר 2007 כ"יום המודעות למחלת הצליאק". התאריך הנבחר הוא יום הולדתו של סמואל ג'י, רופא ילדים שהיה הראשון שפרסם תיאור קליני של מחלת הצליאק. בין הנימוקים להחלטה על ציון יום זה היו העובדה שהמחלה טרם אובחנה אצל רוב האנשים עם צליאק, אף על פי שעיכוב באבחון עלול להוביל לבעיות רבות עבור החולים בה. מאז, מאשרר הסנאט את ההחלטה בכל שנה.

== ציון היום ==
היום מצוין בארצות הברית על ידי הקרן הלאומית למודעות לצליאק (NFCA) אשר בכל שנה מודיעה על הזוכה ב"הגרלה ללא גלוטן" שזוכה במסע קניות גדול ללא גלוטן. הקרן הלאומית גם מקיימת גיוס כספים מיוחד לכבוד היום, ומקיימת סעודה ענקית ללא גלוטן לכל מי שרוצה בכך.

== ראו גם ==
* מחלת הצליאק

== קישורים חיצוניים ==
* [https://www.daysoftheyear.com/days/celiac-awareness-day/ Celiac Awareness Day]
*Samuel Gee

== הערות שוליים ==

קטגוריה:ימי מודעות לבריאות
קטגוריה:אירועים בחודש ספטמבר
מרים פרסלר

מרים פרסלר עם [[עמוס עוז ביריד הספרים של לייפציג, 2015]]
מרים פּרֶסלֶר (בגרמנית: Mirjam Pressler; 18 ביוני 1940 – 16 בינואר 2019) הייתה סופרת ומתרגמת גרמנייה ממוצא יהודי. היא כתבה מעל 30 ספרי ילדים ונוער ותרגמה מעל 300 ספרים לגרמנית מעברית, אנגלית, הולנדית ואפריקנס. בין היתר תרגמה את יומנה של אנה פרנק וכן סופרים ישראלים רבים כמו עמוס עוז, יורם קניוק, אהרן אפלפלד, ליזי דורון, בתיה גור, אורלי קסטל-בלום, סייד קשוע, סמי מיכאל, אורי אורלב, ועוד.

היא עלתה לישראל בתום לימודיה האקדמיים וחייתה בארץ מספר שנים לפני שובה לגרמניה, שם הפכה לאחת הסופרות החשובות ביותר לנוער וזכתה בפרסים רבים בתחום. מספריה שתורגמו לעברית: "כשהמזל בא צריך להזמין אותו לשבת", "מלכה מאי" ו"הגולם, האח השקט".

== ספריה שתורגמו לעברית ==

* כשהמזל בא, צריך להזמין אותו לשבת, עם עובד, 1998. 
* מלכה מאי, תרגום: יונתן ניראד, עם עובד, 2003 
* הגולם, האח השקט, תרגום: יונתן ניראד, עם עובד, 2017 

==קישורים חיצוניים==

* 

* 
* 
* [http://www.ibby.org/awards-activities/awards/hans-christian-andersen-awards/single/?tx_ttnews%5Btt_news%5D=140&cHash=266e627878d91cf28df4db39fae07ef9 מרים פרסלר] באתר האגודה הבינלאומית לספרות ילדים (IBBY)
* 
* 
* 
<div class="mw-content-ltr">
* [https://www.faz.net/aktuell/feuilleton/buecher/autoren/kinderbuchautorin-und-uebersetzerin-mirjam-pressler-gestorben-15991842.html Mirjam Pressler ist gestorben], Frankfurter Allgemeine Zeitung, 16 בינואר 2019
</div>

קטגוריה:סופרי ילדים ונוער
קטגוריה:סופרי ילדים ונוער גרמנים
קטגוריה:מתרגמות יהודיות
קטגוריה:סופרים גרמנים
קטגוריה:יהודיות גרמניות
קטגוריה:סופרים יהודים
קטגוריה:סופרי ילדים ונוער יהודים
קטגוריה:מתרגמים מעברית לגרמנית
קטגוריה:מתרגמים יהודים גרמנים
קטגוריה:מתרגמות מאנגלית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמניות שנולדו ב-1940
קטגוריה:גרמנים שנולדו ב-1940
קטגוריה:גרמנים שנפטרו ב-2019
היום העולמי למען חיות הבר

ציון היום העולמי למען חיות הבר ב[[מצרים.]]
היום העולמי למען חיות הבר (באנגלית: World Wildlife Day) מצוין כל שנה ב-3 במרץ ונועד להעלות את המודעות לחיות וצמחי הבר ולעודד את שימורם. חיות בר הן בעלי חיים הנמצאים בטבע, שלא עברו תהליך ביות ואינם מטופלים על ידי האדם.

== היסטוריה ==
התאריך נקבע בעצרת הכללית של האומות המאוחדות ב-20 בדצמבר 2013, כיוון שזהו תאריך החתימה על אמנת וושינגטון (חיות מוגנות). כל שנה, נבחר ליום זה נושא הקשור במהותו.

היום מצוין במגוון מקומות שונים במדינות רבות, ביניהן סין, הודו, הולנד, גרמניה, ספרד ועוד. היום מצוין ונחגג בדרכים רבות: קיום פעילויות מיוחדות בגני חיות וספאריים, עידוד קריאה על הנושא והפצתו ברשתות החברתיות, דיון על הנושא ועוד.

== הנושאים של יום חיי הבר לפי שנים ==
* 2015: הגיע הזמן להיות רציניים לגבי פשע בחיי בר
* 2016: עתיד חיות וצמחי הבר בידיים שלנו (עם תת-נושא: עתיד הפילים בידיים שלנו)
* 2017: הקשיבו לקולות הצעירים
* 2018: חתולי בר: טורפים תחת איום
* 2019: חיים מתחת למים: עבור האנשים וכדור הארץ

== ציון היום בישראל ובעולם ==
=== ציון היום בישראל ===
בישראל היום מצוין ברמת הנדיב, במגוון פעילויות כגון צילום דרך מיקרוסקופ, איתור וזיהוי של עקבות בפארק, למידה על ההיסטוריה של חיות הבר דרך הגולגולות שלהן ועוד.
<br />איטליה

באיטליה, הארגון Bioparco di Roma מעביר סדנאות ומשחקים מיוחדים הנוגעים לנושא, והארגון Parco Faunistico Valcorba ארגן ב-2018 אירוע בנושא מדע ושימור של חתולי בר. בנוסף, עוד ארגונים באיטליה פועלים לקידום יום זה.

=== ציון היום בארצות הברית ===
ב-2018 בניו יורק, גן החיות Utica Zoo הזמין את התושבים לבקר, לראות וללמוד עוד על חתולי בר. בלאס וגאס, גן החיות Siegfried & Roy’s Secret Garden and Dolphin Habitat מזמין את התושבים להשתתף בפעילויות חינוכיות, לצפות בדולפינים וללמוד עליהם ולמה הם בסכנת הכחדה. בלוס אנג'לס גן החיות Big Bear Alpine Zoo הזמין לדיונים, מצגות ותחנות שימור בנושא חתולי בר תחת איום.

== ראו גם ==
* חיית בר
* מינים בסכנת הכחדה

== קישורים חיצוניים ==

* 

* [https://www.daysoftheyear.com/days/world-wildlife-day/ World Wildlife Day]
* [https://www.haaretz.co.il/kids/activities/event-1.5826483 יום חיי הבר הבינלאומי ברמת הנדיב]

== הערות שוליים ==

קטגוריה:מועדי האומות המאוחדות
קטגוריה:ימי מודעות
קטגוריה:בעלי חיים בתרבות
קטגוריה:אירועים בחודש מרץ
לה צ'וררה (קולומביה)

לה צ'וררה (בספרדית: La Chorrera) היא עיירה בקולומביה שנמצאת במחוז אמסונאס.

העיר נמצאת כ-367 ק"מ מהגבול של קולומביה עם ברזיל וכ-63 ק"מ מהגבול של קולומביה עם פרו. העיר נמצאת על גדות הנהר איגארה פראה .

הענף הכלכלי העיקרי בלה צ'וררה הוא חקלאות וצריכת מזון: ציד, דיג, בננות ויוקה.

== קישורים חיצוניים ==

==הערות שוליים==

קטגוריה:קולומביה: יישובים
יום לציון אסון צ'רנוביל

יום הזיכרון לאסון צ'רנוביל הוכרז על ידי האו"ם מצוין ב-26 באפריל, היום בו הוא התרחש. ביום זה מציינים את האסון הגרעיני המפורסם שקרה בעיירת פריפיאט (אוקראינית: При́п'ять) סמוך לעיר צ'רנוביל (Чорно́биль) האוקראינית בזמן היותה חלק באיחוד הסובייטי. החלטת האו"ם על ציון יום זה התקבלה ב-8 בדצמבר 2016.<br />

== האסון ==
אסון צ'רנוביל הוא אחת התאונות הגרעיניות החמורות ביותר בהיסטוריה, שבה בבלוק הרביעי של הכור הגרעיני בפריפיאט התבצע ניסוי, שמטרתו הייתה לבדוק את מצב הכור במקרה של ניתוק מאספקת החשמל. מפעילי הכור הפעילו את סוללות הגיבוי ובגלל תכנון שגוי ואי הבנה של המצב על ידיהם, הטמפרטורה בכור עלתה באופן פתאומי והכור יצר כמות אנרגיה פי 10 מהמצב הרגיל שלו, כתוצאה מכך הותכו מוטות הדלק הגרעיני ולחץ הקיטור הרב גרם לפיצוץ ששבר את כיפת הכור ואת גג המבנה. בגלל הפיצוץ ליבת הכור נחשפה אל האוויר, מה שגרם לשריפה. השריפה פיזרה את החומרים הרדיואקטיביים מהכור אל הסביבה (עקב חוסר תקציב לא נבנתה שכבת ביטחון בין הכור לגג המבנה קודם לכן).

באירוע זה לא התרחש פיצוץ גרעיני, אך על פי הערכות הנשורת הרדיואקטיבית הייתה גדולה פי 300 מפצצה גרעינית רגילה (עוצמה של 13–16 קילוטון TNT), הנשורת התפזרה עם הרוח לאזורים אחרים, בעיקר אוקראינה, רוסיה ובלארוס. בסך הכל זוהם באופן חמור אזור של שבו גרו כ-200,000 תושבים שחויבו להתפנות.

== לאחר האסון ==
השלטון הסובייטי ניסה להסתיר את האסון, ואפילו הוציא את התושבים בעיירות הנגועות למצעד חג הפועלים (1 במאי). האסון נודע לעולם הרחב רק לאחר שרוח נשאה חומר רדיואקטיבי מאוקראינה לשווייץ, שם שמו לב לכך.

3 ימים לאחר האסון פורסמה כתבה בעיתון "איזווסטיה", שבה היה כתוב: "תאונה אירעה בתחנת הכוח צ'רנוביל ואחד הכורים הגרעיניים ניזוק. צעדים ננקטים על מנת למזער את השלכות התאונה. אלו שנפגעו ממנה מקבלים עזרה. ועדה ממשלתית הוקמה".

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש אפריל
קטגוריה:אסון צ'רנוביל
יום הבריאות הבין-לאומי

יום הבריאות הבין-לאומי הוא מועד בין-לאומי שמצוין מדי שנה ב-7 באפריל, לאחר שהוכר על ידי האו"ם וארגון הבריאות העולמי.
הדגל הרשמי של ארגון הבריאות העולמי
בשנת 1950 יזם ארגון הבריאות העולמי את יום הבריאות העולמי במהלך האספה הכללית. התאריך 7 באפריל נבחר כדי לציין את הקמת ארגון הבריאות העולמי. מאותו היום בכל שנה מקדישים יום זה לפעילויות בנושא העלאת המודעות לבריאות.

כל שנה פעולות שונות לדוגמה:
* בשנת 2018 הוציאו בולים להנצחת יום הבריאות העולמי ואת יום השנה השבעים לארגון הבריאות העולמי
* בשנת 2017 ארגון הבריאות הלאומי פרסם נתונים על התופעה של דיכאון בגילאים צעירים ובכך העלה את המודעות לנושא.. כמו כן הוא סייע בהקמת מקומות שניתן לפנות אליהם אם מרגישים צורך.

יום הבריאות העולמי נחגג בכינוס אירועים אזוריים, מקומיים ובין-לאומיים שקשורים לנושא הנבחר.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ימי מודעות לבריאות
קטגוריה:אירועים בחודש אפריל
קטגוריה:ארגון הבריאות העולמי
קטגוריה:מועדי האומות המאוחדות
יום הסרטן הבין-לאומי

יום המודעות לסרטן הבין־לאומי (באנגלית: World Cancer Day) הוא מועד בין־לאומי המצוין בכל שנה ב-4 בפברואר, בעקבות יוזמה של האיגוד הבין-לאומי למלחמה בסרטן. מטרתו לאחד את העולם סביב העלאת המודעות למחלת הסרטן, עידוד הזיהוי והמניעה של המחלה והמלחמה בסרטן.

== היסטוריה ==
יום המודעות לסרטן הבין־לאומי מצוין בתאריך 4 בפברואר. בתאריך זה בשנת 2000, לכבוד האלף החדש, החליטו בפריז לקדם את המלחמה, המחקר והעלאת המודעות בסרטן. על מסמך ההחלטה חתמו המזכיר הכללי של אונסק"ו קוהישירו מאטסואורה ונשיא צרפת ז'אק שיראק.

יום המודעות לסרטן הבין־לאומי הוכרז על ידי האיגוד הבין־לאומי לסרטן (Union for International Cancer Control) ומטרתו המקורית והעיקרית היא להוריד באופן משמעותי את החולי במחלת הסרטן.

== קמפיין ==
הקמפיין של יום הסרטן מעודד את כולם, כיחידים וכקהילה לעשות כל שביכולתם למען המלחמה בסרטן. ב-2018, כ־1000 פעילויות התרחשו ב-139 מדינות, היום זכה לכחצי מיליון אזכורים ברשתות החברתיות, יותר מ-100,000 פוסטים וקבצים הורדו ושותפו בכ-54 שפות ובכך עזרו להעלות את המודעות למחלת הסרטן.

== ראו גם ==
* האגודה למלחמה בסרטן
* עמותת חיים - למען ילדים חולי סרטן בישראל

== קישורים חיצוניים ==

* 
* 

== הערות שוליים ==

קטגוריה:סרטן
קטגוריה:ימי מודעות לבריאות
קטגוריה:אירועים בחודש פברואר
יום הכלב הבין-לאומי

כלב מסוג [[האסקי סיבירי בעת השקיעה בחוף בת ים]]
יום הכלב הבין-לאומי (באנגלית: International Dog Day) הוא יום חג לא רשמי הנחגג ב-26 באוגוסט לכבוד כל הכלבים למיניהם. מטרת היום היא להכיר בקשיים הרבים שעוברים כלבי רחוב וכלבי עמותות. כלבים תורמים לבני האדם בתחומים רבים כמו הבריאות שלנו (כלבים יכולים לגלות גידול סרטני, לחזות התקפי אפילפסיה ועוד), לביטחון שלנו (חילוץ והצלה, חשיפת פצצות וסמים) ועוד.

== היסטוריה ==
היום נוסד בשנת 2004 על ידי קולין פייג', מייסדת יום הגורים הלאומי של ארצות הברית, ויום החתולים הלאומי ועוד ימי פילנתרופיה רבים שמעודדים מודעות למצוקתם של בעלי החיים ומעודדים אימוץ.

התאריך 26 באוגוסט הוא היום בו אימצה משפחתה של קולין את הכלב הראשון שלה ולכן בחרה בתאריך זה. יום הכלב הבינלאומי התחיל כיום לאומי בארצות הברית, אך כעבור זמן מועט התחילו לחגוג אותו בכל העולם.

== ציון היום בארץ ובעולם ==
=== ציון היום בעולם ===
באתר יום הכלב שהוקם על ידי קולין, ישנה רשימה בה מצוינות 20 דרכים אפשריות לחגוג את יום הכלב, ביניהן: אימוץ כלב, התאמת הבית לכלב, תרומה לעמותות הפועלות למען כלבים ועוד. הדרך הפופולרית ביותר היא לבלות את היום עם הכלב.

=== חגיגות בישראל ===
בישראל היום נחגג במספר אירועים שונים כשהמרכזי שבהם הוא: פסטיבל כלביב המתקיים בתל אביב כל שנה ביום הכלב הבינלאומי או בסמוך אליו. בפסטיבל אטרקציות שנות וביניהן: רחבת משחקים לכלבים, מתחם בריאות, מופעי מוזיקה חיה ועוד. בנוסף לכלביב היום מצוין על ידי מספר עמותות וגופים שונים, לדוגמה: עמותת תנו לחיות לחיות, אגודת צער בעלי חיים בישראל, רשת זולו ועוד.

== קישורים חיצוניים ==
* [http://www.daysoftheyear.co.il/2018/08/26.html יום הכלב הבינלאומי בפרינטיים].
* [http://www.tivonews.co.il/Articles/Columns/20170823-Dogs.aspx יום הכלב הבינלאומי בטיבעוניוז].
* [https://www.israelhayom.co.il/article/499313 יום הכלב הבינלאומי, ישראל היום].
* [https://spca.co.il/ אגודת צער בעלי חיים בישראל]

== הערות שוליים ==

קטגוריה:כלבים בתרבות
קטגוריה:ימי מודעות
קטגוריה:אירועים בחודש אוגוסט
יום המודעות לאזור הטרופי

יום המודעות הבין-לאומי לאזור הטרופי מצוין ב-29 ביוני ומוכר על ידי האומות המאוחדות. 

מטרתו להעלות את המודעות ליערות הטרופיים ולחיות החיות באזור הטרופי, וכן להעלות את המודעות לבעיות שמשפיעות על האזור הטרופי בעולם (רובו באוסטרליה).

== מקור היום ==
באזור הטרופי הגאוגרפי שרוי אקלים טרופי, המאופיין בחום ולחות. התאריך בו מצוין יום זה הוא יום השנה לפרסומו של הדו"ח הראשון של ארגון "State of the Tropics", ארגון המחבר מוסדות מחקר מהאזור הטרופי כדי לבחון את השינויים שמתרחשים בעולם הטרופי. בדו"ח שמחובר על ידי הארגון מוצגים התשתיות באזור, המצב הפיזי באזור ובעיות הקשורות אליו.

יום זה הוכר על ידי האומות המאוחדות בתאריך 14 ביוני 2016.

=== הוגי היום ===
האזור הטרופי
את הרעיון ליום הגתה אונג סן סו צ'י, ראש ממשלת מיאנמר, פעילת שלום מוכרת, זוכת פרס נובל לשלום ופעילה בארגון "State of the Tropics" ומשיקת הדו"ח הראשון של הארגון.

הארגון מחבר מכוני מחקר מכל חלקי האזור הטרופי בעולם, ומבצע מחקרים ובדיקות בנושא יערות הגשם והאזורים הטרופיים.

<br />
ממוזער

== ציון היום ==
בכל שנה, בתאריך ה-29 ביוני, ארגון "state of the tropics", הארגון שהגה את היום, מפרסם דו"ח בנושא מצב היערות הטרופיים, החיות האקזוטיות ויערות הגשם.

== ראו גם ==

* האזור הטרופי

* אקלים טרופי

== קישורים חיצוניים ==
* 

* [http://www.un.org/en/events/tropicsday/background.shtml אתר האו"ם]

* [https://www.jcu.edu.au/news/releases/2016/june/lets-celebrate-the-international-day-of-the-tropics אוסטרליה JAMESCOOK אוניברסיטת]
* [https://currentaffairs.gktoday.in/international-day-tropics-june-29-06201856609.html GKTODAY]
* [https://web.archive.org/web/20181213234157/https://www.jcu.edu.au/state-of-the-tropics/events/future-events/international-day-of-the-tropics STATE OF THE TROPICS]

<br />

== הערות שוליים ==

קטגוריה:מועדי האומות המאוחדות
יום הצמחונות העולמי

הלוגו של אתר הצמחונות
יום הצמחונות העולמי (באנגלית: World vegetarian day) הוא מועד בינלאומי המצוין מדי שנה ב-1 באוקטובר, ומטרתו לקדם וללמד את היתרונות של תנועת הצמחונות.

== רקע ==
יום הצמחונות הבינלאומי פותח את חודש אוקטובר, שהוא חודש מודעות לתנועה הצמחונית. חודש זה נגמר ב-1 בנובמבר שהוא גם ידוע בתור יום הטבעונות הבינלאומי.

יום זה נחגג לראשונה בשנת 1977 על ידי עמותה צפון אמריקאית, שנוסדה ב-1974, ואושר על ידי האיגוד הצמחוני הבין-לאומי ב-1978.

מטרת יום זה היא לשפר את בריאותינו ולהפחית את הפגיעה בסביבה.

המטרה של יום זה דומה לזו של יוזמי יום שני ללא בשר (באנגלית: meatless monday), הפועלים בכ-40 מדינות.

== ראו גם ==
* טבעונות
* היסטוריה של הצמחונות

== קישורים חיצוניים ==
* 
* [https://worldvegetarianday.navs-online.org/ אתר יום הצמחונות הבינלאומי]
* [https://www.dictionary.com/browse/vegetarian הגדרת צמחונות], dictionary.com
* [http://www.itu.cet.ac.il/%D7%99%D7%95%D7%9D-%D7%94%D7%A6%D7%9E%D7%97%D7%95%D7%A0%D7%95%D7%AA-%D7%94%D7%91%D7%99%D7%A0%D7%9C%D7%90%D7%95%D7%9E%D7%99-1-10/ בין הצלצולים]
* [https://www.vegsoc.org/definition הגדרת צמחונות], vegetarian society
* [https://www.meatlessmonday.com/about-us/ אתר של יום שני ללא בשר]

== הערות שוליים ==

קטגוריה:ימי מודעות
קטגוריה:צמחונות
קטגוריה:אירועים בחודש אוקטובר
יום הדבורים העולמי

יום הדבורים העולמי הוא מועד בינלאומי שהוכר על ידי האו"ם ומצוין כל שנה ב-20 במאי. התאריך הנבחר הוא יום הולדתו של אנטון יאנסה , מחלוצי ענף דבוראות שעוסק בגידול דבורים וייצור דבש. יאנסה נולד בסלובניה במאה ה-18, והיה המורה הראשון בעולם לגידול דבורים.
דבורה מאביקה
חלת דבש

== היסטוריה ==
בסוף שנת 2017 הוחלט בעצרת הכללית של האו"ם כי יום הדבורים העולמי יתקיים ב-20 במאי. היום צוין לראשונה בשנת 2018. הוא מצוין על מנת להעלות את המודעות להכחדת הדבורים אשר הולכת ונהיית חמורה יותר ויותר, ולהגביר את המודעות לחשיבותם של המאביקים (ובייחוד דבורים), לאתגרים אשר איתם הם מתמודדים ולתרומתם הרבה לפיתוח בר-קיימא..

== חשיבותן של הדבורים ==
דבורים, כמו כן בעלי חיים מאביקים אחרים (לדוגמה פרפרים, עטלפים ויונקי הדבש), נמצאים תחת איום בעקבות פעילויות האדם. המאביקים עוזרים לצמחים, לגידולי מזון רבים, להתרבות ולהתפתח. המאביקים עוזרים לשמור על המגוון הביולוגי - מטרתם של הרבה מיזמים בני-קיימא. בנוסף, הם גם משמשים כמתריעים כאשר ישנם סיכונים סביבתיים, וכאשר מערכת אקולוגית מקומית לא מתפקדת בצורה מיטבית.

חרקים פולשניים, חומרי הדברה וניצול הקרקע לשימושים שונים, עלולים להפחית את חומרי ההזנה הקיימים ולהוות איום על מושבות דבורים. בדרך זו בני האדם פוגעים במערכות אקולוגיות רבות ומוציאים את הטבע מאיזון, דבר שעלול לפגוע גם בבני האדם.

== כיצד מציינים את היום ברחבי העולם ==
* שותלים זרעי פרחי בר (מהם הדבורים מפיקות צוף), ומגדלים צמחים בגינה אשר לא זקוקים להרבה מים או לכימיקלים מיוחדים כדי לגדול.
* מכירים את הדבוראים המקומיים ולומדים מהם על מלאכת עשיית הדבש.
* קונים/מכינים/אוכלים דבש או מאכלים המכילים דבש.
* קוראים ולומדים על דבורים ועל מאביקים אחרים, ועל כיצד אנו יכולים להפסיק את הכחדת הדבורים.

== ראו גם ==
* דבוראות
* מינים שנכחדו

==קישורים חיצוניים==

* 

== הערות שוליים ==

קטגוריה:דבוראות
קטגוריה:מועדי האומות המאוחדות
קטגוריה:אירועים בחודש מאי
יום השירה העולמי

פובליוס ורג'יליוס מארו
יום השירה העולמי (באנגלית: World Poetry Day) נחגג ב-21 במרץ והוכרז על ידי ארגון החינוך והתרבות של האו"ם (UNESCO) במהלך הוועידה הכללית ה-30 בפריז בשנת 1999 במטרה לקדם את הקריאה, הכתיבה, הפרסום והחינוך של השירה ברחבי העולם. "במטרה לתמוך במגוון הלשוני באמצעות ביטוי פיוטי ובאמצעות הגברת ההזדמנויות לשפות המצויות בסכנת הכחדה, וכן במטרה לתת הכרה ודחיפה חדשות לתנועות השירה הלאומיות, האזוריות והבינלאומיות".឴឵឴

== היסטוריה ==
לפני הכרזתו הרשמית של האו"ם יום השירה הבינלאומי נחגג בתחילה באוקטובר, יום הולדתו של המשורר הרומי ורגיליוס. המסורת לשמור על תאריך אוקטובר עבור חגיגות יום השירה הבינלאומי עדיין נשארה במדינות רבות. הממלכה המאוחדת משתמשת בדרך כלל ביום חמישי הראשון של חודש אוקטובר.

== קישורים חיצוניים ==

* 
* [https://en.unesco.org/commemorations/worldpoetryday האתר של ארגון החינוך והתרבות של האו"ם]

== הערות שוליים ==

קטגוריה:מועדי האומות המאוחדות
קטגוריה:שירה
X-43

נאס"א X-43 NASA) X-43) הוא כלי טיס בלתי מאויש שנוצר בכמה גרסאות למטרת פיתוח והדגמה של טיסה במהירות שגא-קולית, ובחינה של מנועים מסוג על-מגח סילוניים.

נאס"א X-43 הוא פרויקט של נאס"א בשיתוף של בואינג, Micro Craft Inc, Orbital Sciences Corporation ו-GASL) General Applied Science Laborator).

טיסת הניסוי הראשונה של המטוס הייתה ב-2 ביוני 2001. טיסת הניסוי נכשלה, מכיוון שהמאיץ שאיתו שוגר איבד שליטה לאחר 13 שניות משחרורו מהמפציץ B-52, הסתחרר ונפל לאוקיינוס.

טיסת הניסוי השנייה הייתה ב-27 מרץ 2004, שוגר המטוס ממפציץ B-52 בגובה של 29,000 מטר. לאחר מכן המאיץ האיץ עד למאך 6.3 (7,717.5 קמ"ש) ואז מנוע העל-מגח סילוני הופעל, והטיס את המטוס עד למהירות של מאך 9.6 (11,760 קמ"ש), מה שהופך אותו למטוס המהיר ביותר בכל הזמנים.

למטוס מספר דגמים:
* X-43A - הדגם הרגיל, עליו בוצעו כל הניסוים
* X-43B - דגם בגודל מלא, עם מנוע אחר מסוג ISTAR מבוסס מחזור טילים (RBCC)
* X-43C - דגם קצת יותר גדול מה-X-43A והיה צפוי לבחון את הכדאיות של דלק ביולוגי, אולי עם מנוע HyTech.
* X-43D - דגם שאמור היה להיות גרסה יותר מהירה של המטוס, גרסה שאמורה להגיע למאך 15.

== קישורים חיצוניים ==

== הערות שוליים ==

קטגוריה:נאס"א
קטגוריה:כלי טיס שגא-קוליים
קטגוריה:כלי טיס בלתי מאוישים אמריקאיים
קאיווקיה

איור
קאיווקיה (שם מדעי: Kaiwhekea) הוא סוג של זוחל ימי ממשפחת האלאסמוזאוריים שחי בניו זילנד של סוף הקרטיקון במהלך הקמאסטריכט. הוא ידוע מממצא יחיד שנמצא בדרום האי הדרומי ב-2002 וכיום מצוי במוזיאון של דנידין. משמעות שם היצור ממאורית הוא: "אוכל דיונונים".

זוחל ימי זה הגיע לאורך 7 מטר והיה קרוב למאוויזאורוס מאותו אזור. הוא חי באזור של ימים ממוזגים ואולי יכול היה לשמור על חום גופו, בדומה לצב גילדי. בעזרת צווארו הארוך ופיו המוזר והקצר בעל השיניים הדקות אך הרבות הוא יכל לתפוס בקלות דגים ודיונונים ששחו לפניו.

== בתרבות ==
יצור זה הופיע במשחק עולם היורה: המשחק.

==קישורים חיצוניים==

קטגוריה:אלאסמוזאוריים
קטגוריה:בעלי חיים שחיו בקרטיקון עליון באוקיאניה
קטגוריה:פלזיוזאורים שחיו באוקיאניה
קטגוריה:ניו זילנד: מאובנים
קטגוריה:מאובני טקסונים שתוארו ב-2002
פלוטוזאורוס

פלוטוזאורוס (שם מדעי: Plotosaurus; מילולית: "לטאה שחיינית") הוא סוג זוחל ימי ממשפחת המוזאזאוריים שחי בסוף הקרטיקון. בצורתו הוא היה נחשי יותר ומותאם יותר למים מקרוביו.
== מאפיינים ==
מאובני הפלוטוזאורוס נמצאו בחופי קליפורניה ותוארו בידי החוקר צ'ארלס לואיס קאמפ (Charles Lewis Camp) ב-1942. במקור הוא קיבל את השם "Kolposaurus", אשר עבר לסוג אחר - הנותוזאורוס (ובוטל בהמשך). השם הנוכחי ניתן לו מקאמפ ב-1951 ומשמעו: "לטאה שחיינית", והוא באמת היה קרובם של הלטאות והנחשים. 

מוסזאור זה היה מותאם מאוד לחיים בים אשר הגיע לאורך 9-13 מטר, והיה בעל גוף זרים, ראש קטן בעל לסתות ארוכות מלאות שיניים מחודדות וסנפירים ארוכים. הוא היה בעל גוף מפותל וזנב רחב שדמה לזנב-דג. העיניים הותאמו לראייה חדה והגוף היה כנראה מצופה בקשקשים של לטאות.

המוסזאור היה טורף גדול שרדף אחרי זוחלי ים אחרים, פטרוזאורים שעפו מעל הים, רכיכות ודגים כמו כרישים והוא כנראה חי בים הפתוח. הוא נכחד סופית לפני 66 מיליון שנה יחד עם אחרוני הדינוזאורים.

== בתרבות ==
זוחל ימי זה הופיע במשחק עולם היורה: המשחק.

==קישורים חיצוניים==

200px

קטגוריה:בעלי חיים שתוארו ב-1951
קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:טקסונים שתוארו בידי צ'ארלס לוויס קאמפ
קטגוריה:מאובני טקסונים שתוארו ב-1951
פרומתאזין

פרומתאזין (Promethazine) היא תרופה אנטי-היסטמינית ממשפחת הפנותיאזינים המשמשת לטיפול במגוון רחב של מצבים. התרופה משווקת בישראל תחת השמות פרומתאזין, פרותיאזין ופנרגן.

==היסטוריה==

==שימושים רפואיים==
לפרומתאזין שימושים רפואיים רבים. השימוש הראשון והעיקרי של התרופה הוא אנטי-היסטמין, כלומר טיפול בתסמיני אלרגיה כדוגמת נזלת וגירוד. התרופה משמשת גם לטיפול מונע בתסמיני מחלת הנסיעה, כאשר היא נלקחת בדרך כלל כ-30 עד 60 דקות טרם תחילת הנסיעה עצמה. פרומתאזין משמשת גם לטיפול בבחילות והקאות, בטיפול מונע במיגרנות, ובשילוב עם אופיאטים (כדוגמת קודאין) היא משמשת להקלה בתסמיני שיעול. לעיתים התרופה משמשת גם כתרופה פסיכיאטרית נוגדת-חרדה ומרגיעה. לפרומתאזין השפעה אנטי-פסיכוטית קלה יחסית.

==תופעות לוואי==
תופעות הלוואי השכיחות ביותר של התרופה כוללות ישנוניות, יובש בפה, טשטוש בראייה, עייפות ובלבול. במקרים נדירים יותר התרופה עלולה לגרום לצהבת, לדיסקינזיה מאוחרת, לאופוריה (בעיקר בשילוב עם תרופות אחרות)
או לפריחה.

==קישורים חיצוניים==

==הערות שוליים==

קטגוריה:תרכובות
קטגוריה:אנטיהיסטמינים
אל אנקנטו

אל אנקנטו (בספרדית: El Encanto) היא עיר שנמצאת במחוז אמסונאס בקולומביה.

העיר נמצאת כ-400 ק"מ מהגבול של קולומביה עם ברזיל וכ-3 ק"מ מהגבול של קולומביה עם פרו. העיר נמצאת כ-3 ק"מ מהנהר פוטומיו.

הענף הכלכלי העיקרי באל אנקנטו הוא חקלאות וצריכת מזון: ציד, דיג, בננות ויוקה.

== אקלים ==
הטמפרטורה הממוצעת היא 23 מעלות צלזיוס. החודש הכי חם הוא ינואר (24 מעלות צלזיוס). החודש הכי קר הוא יוני (20 מעלות צלזיוס). כמות המשקעים הממוצעת היא 4,221 מילימטרים בשנה. חודש יולי הוא החודש שיש בו הכי הרבה גשם (427 מ"מ גשם), וחודש אוגוסט הוא החודש שיש בו הכי פחות גשם (273 מ"מ גשם).

== קישורים חיצוניים ==

==הערות שוליים==

קטגוריה:קולומביה: ערים
תסלים

תסלים (בערבית: تسليم) הוא המושג אשר מגדיר את החלק האחרון שבתפילה האסלאמית (צלאה).

התסלים מתבצע על ידי אמירה של המילים "א-סלאם עליכום ורחמת אללה" (ערבית: السلام عليكم ورحمة الله), שמשמעותן "השלום עליכם, ורחמי אללה". הדבר נאמר פעמיים: פעם אחת בעת שהמתפלל מפנה את ראשו לצד ימין, ובפעם השנייה כאשר המתפלל מפנה את ראשו לצד שמאל.

התסלים מסמל למעשה את סיום התפילה.

==קישורים חיצוניים==

== הערות שוליים ==

קטגוריה:צלאה
יאסר א-שהראני

יאסר ררסאן א-שהראני (בערבית: ياسر غرسان الشهراني; נולד ב-25 במאי 1992) הוא כדורגלן סעודי המשחק בעמדת המגן הימני או השמאלי באל-הילאל ובנבחרת ערב הסעודית.

==קריירה==

במאי 2018, א-שהראני זומן לסגל הנבחרת לקראת מונדיאל 2018 אשר התקיים ברוסיה.

נכלל בסגל נבחרת ערב הסעודית לטורניר מונדיאל 2022.

==השתתפותו במדיה==

א-שהראני מופיע לצד ליונל מסי בעטיפת המשחק FIFA 16 של אזור המזרח התיכון.

==תארים==
;אל-הילאל
* אליפות ערב הסעודית (2): 2016/17, 2017/18
* גביע כתר הנסיך הסעודי (2): 2013, 2016
* גביע המלכים (2): 2015, 2017
* הסופר קאפ הסעודי (2): 2015, 2018
* סגנית ליגת האלופות האסיאתית (2): 2014, 2017

==קישורים חיצוניים==

== הערות שוליים ==

קטגוריה:כדורגלנים סעודים
קטגוריה:מגני כדורגל סעודים
קטגוריה:קשרי כדורגל סעודים
קטגוריה:כדורגלני אל-הילאל
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:דמאם: כדורגלנים
קטגוריה:סעודים שנולדו ב-1992
קטגוריה:כדורגלנים סעודים באולימפיאדת טוקיו (2020)
דיונון תמנוני דנה

דיונון תמנוני דנה (שם מדעי: Taningia danae) הוא מין של דיונון גדול מהסדרה דיונוני רחף שהוא אחד מהגדולים שברכיכות העולם. הוא מצוי במימי האוקיינוסים השונים בעומקים ורק לעיתים נדירות נמצא, בדרך כלל כשנשטף מת לחוף. הוא יכול לחיות גם במים ממוזגים וקרים. השם המדעי של המין מנציח את החוקר הדני אייג ודאל טאנינג (Åge Vedel Tåning).
== מאפיינים ==
דיונון זה שזרועותיו מזכירות מעט זרועות תמנון מגיע לאורך מדוד של 1.7 מטר בגלימתו, אורך כולל של 2.3 מטר ולמשקל של מעל 161.4 ק"ג. דבר זה הופך את הדיונון למין הסילונית השלישי בגודלו לאחר הדיונון העצום והדיונון הענק. לעומת זאת נמצאו גם פרטים ששקלו פחות מ-5 ק"ג.

הרכיכה בעלת איברים זוהרים פולטי אור המשמשים לתקשורת ואולי מושכים טרף לזרועותיו. הצעירים כנראה משתמשים בהם כדי לבלבל את טורפיהם.

הדיונון הוא יצור קשה לצילום, אך מספר משלחות נוצרו במטרה לצלם את חייו, הראשון שבהם הייתה משלחת יפנית מ-2005 שצילמה דיונון בעת ציד המשתמש בנהורנות בזרועותיו.

==קישורים חיצוניים==

==הערות שוליים==

קטגוריה:בעלי חיים שתוארו ב-1931
קטגוריה:טקסונים שתוארו בידי לואי ז'ובין
קטגוריה:דיונוני רחף
קטגוריה:מגה-פאונה ימית
דיונון צלצל חסון

דיונון צלצל חסון (שם מדעי: Onykia robusta; בעבר: Moroteuthis robusta) הוא מין של דיונון גדול מהסדרה דיונוני רחף אשר חי במימי צפון האוקיינוס השקט. דיונון זה הוא אחד מהגדולים שבסילוניות. הוא התגלה בידי החוקר אדיסון וריל (Addison Emery Verrill) בשנת 1876.
== מאפיינים ==
אורך הגלימה של הדיונון מגיע לשני מטרים ומשקלו מגיע עד ל-50 קילוגרם, דומה לדיונון הומבולדט. הוא בעל זרועות ארוכות מאוד העוזרות לו לתפוס את הטרף, והוא בעל מערכת הנעה סילונית מהירה במים. על הזרועות יש 40–50 כריות יניקה חזקות. הדיונון דומה מאוד לדיונון הענק ובמשך שנים רבות סברו שמדובר באותו המין.

צולל יפני שצילם בשנת 1993 את הדיונון ובעזרת הגדלת העדשה של התמונה התברר שמדובר במין חדש. זו הייתה התמונה הראשונה שמוכרת מהדיונון. הוא לא נחקר הרבה, אך כנראה שהוא טורף דגים וסילוניות אחרות ובעצמו משמש טרף לכרישים וללווייתנים גדולים ואפילו לדיונונים גדולים אחרים.

==ראו גם==
*דיונון יבלות ענק - מין גדול מאותה משפחה

==קישורים חיצוניים==

==הערות שוליים==

קטגוריה:דיונוני רחף
קטגוריה:מגה-פאונה של האוקיינוס השקט
דיונון יבלות ענק

דיונון יבלות ענק (שם מדעי: Kondakovia longimana) הוא מין של דיונון גדול מהסדרה דיונוני רחף אשר חי במימי האוקיינוס שלחופי אנטארקטיקה.
== מאפיינים ==
אורך הגלימה של דיונון זה מגיעה ל-85–115 סנטימטר בממוצע. הדיונון הארוך ביותר התגלה בשנת 2000 באנטארקטיקה באורך מלא של 2.5 מטר. המשקל המרבי של הדיונון הוא 50 קילוגרם. הדיונון בעל מספר קפלים בעורו ובעל זרועות בעלות מעל 33 קרסים זעירים, אך חזקים.

דיונון זה די נדיר ונמצאו ממנו רק 3 פרטים שנאספו בעומק 50 מטר לחופי איי אורקני הדרומיים. תחום התפוצה המדויק שלו אינו ידוע, אך נראה שהוא שוכן בטווח המים העליון עד לעומק בינוני ומצוי באוקיינוסים הקרים מאנטארקטיקה עד לאיי ג'ורג'יה הדרומית וים טסמן בצפון.

הדיונון ניזון ממיני קריל לצד סרטנים ואורנוניים בעומק ובתורו מושך טורפים רבים לרבות כרישים כמו כרישי ישנן ולמנה חוטמנית (אשר צורכים מעל 20% מתזונתם מהדיונון), ראשתנים, אלבטרוסיים ופינגוויניים.

==ראו גם==
*דיונון צלצל חסון - מין גדול מאותה המשפחה

==קישורים חיצוניים==

==הערות שוליים==

קטגוריה:דיונוני רחף
קטגוריה:מגה-פאונה של האוקיינוס הדרומי
מגנאפינה

מגנאפינה (שם מדעי: Magnapinna) הוא סוג של דיונון מהסדרה דיונוני רחף שהוא הסוג היחיד מהמשפחה מגאפיניים (Magnapinnidae), הקרובה מעט ללוליגיים. דיונון זה הוא שוכן מצולות החי בכל האוקיינוסים ובעיקר באוקיינוס השקט והאוקיינוס האטלנטי. נמצאו רק פרטים בודדים מהסוג.

הדיונון הוא בעל מעטפת גלימה דמוית-כנפיים שבקצוותיה ישנם זרועות דקות וחוטיות ארוכות בהרבה מכל אורך הדיונון. האורך השלם שלו יכול להגיע עד לאורך 7-8 מטרים. הדיונון יכול לשכון במצולות של מעל 4.5 קילומטרים מתחת פני הים ולא ידוע הרבה על חייו.

מדענים מעריכים שהדיונון משתמש בזרועותיו הארוכות כדי לחטט לאורך קרקעית הים בחיפוש אחר מזון ובינתיים לעמוד על המשמר מטורפים. אפשרות נוספת היא שהזרועות עוזרות לו לתפוס טרף ממארב בדומה לזרועות גמל שלמה.

===מינים===
לא כל המינים מוסכמים על כל החוקרים. המינים העיקריים הם:
* Magnapinna atlantica
* Magnapinna pacifica
* Magnapinna talismani
* Magnapinna sp. B
* Magnapinna sp. C

==קישורים חיצוניים==

קטגוריה:בעלי חיים שתוארו ב-1969
קטגוריה:דיונוני רחף
ג'בל חופרה

ג'בל חופרה היא גבעת חול מתצורת חצבה הנמצאת שני קילומטרים מזרחית למושב עין יהב, על גבול ירדן–ישראל.

הגבעה נמצאת בגובה של 70 מטר מתחת לפני הים. היא מתנשאת מעל נחל הערבה ומושב עין יהב שנמצאים ממערב לה.

מהגבעה ניתן לראות את הרי אדום במזרח וממערב את עין יהב ונחל הערבה.

== היסטוריה ==
מגבעה זו ירו הפדיונים על עין יהב בשנות השישים של המאה ה-20.

בשנות השבעים נתפסה גבעה זו על ידי צה"ל, בהוראת שר הביטחון משה דיין, אירוע שהתקיים בסמוך לספטמבר השחור, בו גירש מלך ירדן את אש"ף לדרום לבנון. ישראל עזרה לממלכה על ידי העלאת טנקים לקו עמדות אל מול הצבא הסורי שהתקדם דרומה לכיוון ירדן כל זאת בחסות ארצות הברית.

לאחר חתימת הסכם השלום עם ירדן ב-1994 עבר השטח שנתפס מזרחית לנחל ערבה לישראל ושטחים אחרים נמסרו במקומו.

במקום הוקמה סוכת תצפית עם הסברים על האזור.

== ראו גם ==
* דרך השלום

==קישורים חיצוניים==
* "ערבה אין קץ" במאמר של אבי נבון "בתנאיה" - [https://www.arava.co.il/uploads/n/1450690945.5323.pdf האדם בערבה]
*[https://www.arava.co.il/uploads/n/1563191049.8786.pdf "ביטחון" מאמר של אמנון נבון / עין יהב]

קטגוריה:ישראל: גאוגרפיה
קטגוריה:הערבה
קטגוריה:עין יהב
גביע המדינה בכדורסל 1986/1987

גביע המדינה בכדורסל לעונת 1986/1987 היא התחרות ה-27 מאז היווסדו של המפעל.

מכבי תל אביב זכתה בגביע המדינה ה-23 בתולדותיה, לאחר ניצחון בגמר על הפועל גליל עליון.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|אליצור נתניה
|51-113
|הפועל גבעתיים
|-
|הפועל נהריה
|79-80
|הפועל איתן גבת
|-
|אליצור נווה-דוד רמלה
|80-77
|מכבי רמת גן
|-
|הפועל בית אלפא
|117-47
|מכבי תל אביב
|-
|מכבי כרמיאל
|86-62
|הפועל ירושלים
|-
|מכבי פתח תקווה
|105-83
|בית"ר תל אביב
|-
|מכבי דרום תל אביב
|103-86
|הפועל תל אביב
|-
|מכבי קריית מוצקין
|90-61
|הפועל חיפה
|-
|מכבי חדרה
|73-71
|מכבי נתניה
|-
|הפועל גן שמואל
|113-57
|הפועל גליל עליון
|-
|הפועל קריית גת
|77-88
|הפועל עין דור
|-
|מכבי חיפה
|75-130
|הפועל כנרת
|-
|בית"ר ירושלים
|123-71
|הפועל רמת גן
|-
|מכבי ירושלים
|107-85
|אליצור קריית אונו
|-
|מכבי ראשון לציון
|63-116
|הפועל מעוז חיים
|-
|הפועל נען
|101-78
|הפועל חולון
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|בית"ר תל אביב
|79-96
|מכבי נתניה
|-
|הפועל גליל עליון
|78-101
|מכבי ראשון לציון
|-
|הפועל קריית גת
|115-75
|הפועל חולון
|-
|אליצור נתניה
|88-104
|הפועל ירושלים
|-
|הפועל תל אביב
|89-102
|הפועל רמת גן
|-
|מכבי תל אביב
|80-102
|הפועל חיפה
|-
|אליצור קריית אונו
|84-77
|הפועל נהריה
|-
|מכבי חיפה
|88-106
|מכבי רמת גן
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|אליצור נתניה
|72-74
|הפועל תל אביב
|-
|הפועל גליל עליון
|76-84
|הפועל חולון
|-
|מכבי תל אביב
|81-105
|בית"ר תל אביב
|-
|מכבי חיפה
|86-97
|הפועל נהריה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל גליל עליון
|82-84
|אליצור נתניה
|טרי וייט 20 / ג'ימי ג'ונסטון 22
|-
|מכבי תל אביב
|72-79
|מכבי חיפה
|קווין מגי 24 / ריצ'רד ג'ונסון 18
|}

== הגמר ==
מכבי תל אביב זכתה בגביע המדינה ה-23 בתולדותיה לאחר ניצחון על הפועל גליל עליון.

גמר הגביע סיפק מהפך גדול מאוד. גליל עליון של המאמן אריה מליניאק הובילה ביתרון של 20 הפרש במחצית (39:59). במחצית השנייה, תוך פחות מ-10 דקות הגיעה מכבי ליתרון ראשון (70:69) ושמרה עליו עד לסיום.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/138 עמודים 276-278]
* [https://www.youtube.com/watch?v=9XIujjxJ2Sc גמר גביע המדינה 1987, מכבי תל אביב - גליל עליון 86:95], ערוץ היוטיוב של מכבי תל אביב
*

== הערות שוליים ==

קטגוריה:1986 בישראל: ספורט
קטגוריה:1987 בישראל: ספורט
קטגוריה:תחרויות כדורסל ב-1986
קטגוריה:תחרויות כדורסל ב-1987
קטגוריה:עונות בגביע המדינה בכדורסל
וילהלם פרידריך, דוכס שלזוויג-הולשטיין

וילהלם פרידריך, דוכס שלזוויג-הולשטיין (בגרמנית: Friedrich zu Schleswig-Holstein; 23 באוגוסט 1891 – 10 בפברואר 1965) היה דוכס שלזוויג-הולשטיין בין השנים 1934–1965.

==ביוגרפיה==
וילהלם פרידריך נולד ב-23 באוגוסט 1891 בגרינהולץ, שלזוויג-הולשטיין, לפרידריך פרדיננד, דוכס שלזוויג-הולשטיין-זונדרבורג-גליקסבורג ולקרולינה מתילדה, נסיכת שלזוויג-הולשטיין-זונדרבורג-אוגוסטנבורג, בתם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג.

בשנת 1885 מת סבו פרידריך, דוכס שלזוויג-הולשטיין-זונדרבורג-גליקסבורג, ואביו ירש את נחלותיו ותאריו. ב-5 בפברואר 1916 התחתן וילהלם פרידריך בקובורג עם מריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת סקסוניה-קובורג-גותה, ממנה נולדו לו ארבעה ילדים.

בשנת 1931 מת אלברט, דוכס שלזוויג-הולשטיין ללא יורשים, ובעקבות כך הפך אביו לראש בית אולדנבורג, והחל לשאת בתואר "דוכס שלזוויג-הולשטיין". ב-21 בינואר 1934 מת אביו, ווילהלם פרידריך ירש את נחלותיו ותאריו. ב-10 בפברואר 1965 מת וילהלם פרידריך בקובורג, ובנו פטר, דוכס שלזוויג-הולשטיין ירש את תאריו.

==משפחתו==
ב-5 בפברואר 1916 התחתן וילהלם פרידריך עם מריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת אדינבורו וסקסה-קובורג-גותה, ממנה נולדו לו ארבעה ילדים:
* הנס אלברכט, נסיך הכתר של שלזוויג-הולשטיין (1917–1944)
* וילהלם אלפרד, נסיך שלזוויג-הולשטיין (1919–1926)
* פטר, דוכס שלזוויג-הולשטיין (1922–1980)
* מריה אלכסנדרה, נסיכת שלזוויג-הולשטיין (1927–2000), התחתנה עם דגלאס בארטון-מילר

==אילן יוחסין==

== קישורים חיצוניים ==

* 

קטגוריה:נסיכים גרמנים
קטגוריה:בית שלזוויג-הולשטיין-זונדרבורג-גליקסבורג
קטגוריה:גרמנים שנולדו ב-1891
קטגוריה:נפטרים ב-1965
פראג (שיר)

"פראג" הוא שיר של הזמר אריק איינשטיין שכתב והלחין שלום חנוך. השיר השתתף בפסטיבל הזמר והפזמון של שנת 1969, והגיע למקום השביעי. בהמשך הופיע עיבוד שונה של השיר באלבום "פוזי" של איינשטיין מאת מישה סגל שעיבד את השיר גם לפסטיבל הזמר.

== רקע ==
ב-21 באוגוסט 1968 פלשה ברית המועצות עם חברות ברית ורשה לרפובליקה הסוציאליסטית הצ'כוסלובקית על רקע כישלונה למנוע את המשך יישום רפורמות האביב של פראג שקידם אלכסנדר דובצ'ק. דובצ'ק, אשר מונה למנהיג המפלגה הקומוניסטית של צ'כוסלובקיה לאחר התפטרות אנטונין נובוטני, ביקש לחזק את זכויות הפרט במדינה, למרות התנגדות ברית המועצות.

הפלישה הסובייטית לצ'כוסלובקיה הביאה להתנגדות לא אלימה מצד אזרחי צ'כוסלובקיה שסירבו לסייע לחיילים והתווכחו עימם. אחד מסמלי ההתנגדות הלא אלימה לפלישה הסובייטית היה מעשהו של הסטודנט יאן פאלאך שהעלה את עצמו באש בכיכר ואצלב.

איינשטיין וחנוך ביקשו להביא לתרבות הישראלית גם "צרות של אחרים" ולא להתמקד רק בנעשה בישראל שנמצאה באותה עת בעיצומה של מלחמת ההתשה, ולפיכך נכתב השיר "פראג" בהתייחס לאירועים הקשים בפראג. לטענת המתופף אהרל'ה קמינסקי, שהשתתף כנגן בהופעה בפסטיבל הזמר ונמנה עם חבורת המוזיקאים שהקליטה באותה עת את האלבום "פוזי", אריק איינשטיין ידע שמדובר בשיר שאינו מתאים לתחרות בסגנון פסטיבל הזמר ורצה להופיע איתו בגלל שסבר כי השיר הוא טוב וחשוב.
15}}}}

בשנת 1990, לאחר מהפכת הקטיפה בצ'כוסלובקיה, הקליט איינשטיין גרסה מחודשת לשיר, בהשתתפותם של יצחק קלפטר, יוני רכטר ומאיר ישראל. איינשטיין וחבריו ביצעו את הגרסה המחודשת בתוכנית סיבה למסיבה, ולפני תחילת השיר אמר: "לפני 22 שנה כתבנו 'שם השחר עוד יבקע', והוא בקע".

== תוכן השיר ==
השיר מתחיל בתיאור הפלישה עצמה, על רקע האביב של פראג וחלומות החופש של האזרחים ("אל העיר שבוית חלום, צל כבד וזר הגיח"), הקומוניזם מתואר בשיר על בסיס סמליו המוכרים, בבית הראשון "ירח באדום" הרומז לחרמש בדגל ברית המועצות ובבית השלישי "דובים חרשים" הרומזים לדוב הסובייטי. השיר מתאר את התנגדותם הלא אלימה של התושבים, גם במחיר מות החופש כמו גם המוות הפיזי שפקד 72 מאזרחי צ'כוסלובקיה ("דומית כניעה בלי קרב, איש את נשקו נצר עד מוות"). בהמשך מתאר השיר את העיר פראג כעיר רפאים ריקה.

השיר כולו מתאר אפלה וחושך, כשהפזמון מדגיש שאף השחר לא עולה עוד על פראג, כל עוד נמשך הכיבוש הסובייטי ("איך על פראג שחר לא בקע", "שם השחר עוד יבקע") עד לבית החמישי והאחרון שבו מופיע לפתע "אור מוזר" אותו מביא עימו "איש צעיר" שחמק ל"ככר העיר שמתה". בית זה מתאר את מעשהו של הסטודנט יאן פאלאך שהעלה את עצמו באש בככר ואצלב.

== מצעדים ==
=== מצעדים שבועיים ===

=== מצעדים שנתיים ===

== קישורים חיצוניים ==

*[https://www.facebook.com/www.asafashtar.co.il/posts/419480291504423 אסף אשתר, על השיר "פראג"] באתר פייסבוק
*, אריק איינשטיין, הערוץ הרשמי
* [https://tarbutil.cet.ac.il/paskol/פראג/ פראג], באתר תרבות.il

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי אריק איינשטיין
קטגוריה:שירי פסטיבל הזמר והפזמון 1969
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים על צ'כיה
בר סביר

בר סָבִיר (נולדה ב-25 בספטמבר 2001) היא מדבבת ושחקנית ישראלית.

==ביוגרפיה==
בר סביר נולדה ברמת אפעל וגדלה ביהוד. אחותה הגדולה היא השחקנית והמדבבת לורן סביר. ובן זוגה הוא השחקן והמנחה טוני ברמן. למדה בתיכון תלמה ילין בגבעתיים.

בגיל 5 החלה לדבב סרטים וסדרות. בשנת 2012 השתתפה בסדרה ממלכת טוביהו בערוץ הופ! לצדו של טוביה צפיר בתפקיד נכדתו גילי, וב-2016 ביצעה קריינות לתוכנית "אני גדול" בערוץ ניק ג'וניור, ושרה את שיר הפתיחה של התוכנית.

בשנת 2015 החלה להשתתף בסדרה "אלישע" המשודרת בערוץ הילדים, בתפקיד רומי סופרסטאר, ילדה מפורסמת שהשתתפה בעברה בתוכנית ריאליטי ולומדת בבית ספר הרצל בכיתתו של אלישע (יובל סמו).

בשנת 2020 השתתפה בסדרה "הבאר" בכאן חינוכית, בתפקיד אלינור הילדה המקובלת.

באפריל 2024 החלה לשחק כתפקיד משני בסדרת הנוער המצליחה של כאן חינוכית; "שקשוקה". סביר השתתפה רק בעונות 5–6 בסדרה, בתור אחותה הגדולה של נאיה.

==קריירת דיבוב==
בר סביר ביצעה עשרות תפקידי דיבוב בסרטים וסדרות.
{| class="wikitable"
|-
! סדרה/סרט !! תפקיד
|-
| תפוס ת'גלים || פינגווינית קטנה
|-
| כוורת בסרט || ילדה קטנה
|-
| קונג פו פנדה || ילדה
|-
| מדגסקר 2 || גלוריה הקטנה
|-
| טרמפ לירח || תולעת קטנה
|-
|איגור
|קולות רקע
|-
| עיר הגחלת || פופי
|-
| גשם של פלאפל || בילי
|-
|פלאנט 51
|קולות רקע
|-
|מספרי משימה|| סוכנת 108
|-
| הנסיכה והצפרדע || שרלוט הצעירה
|-
| אסטרו-בוי || ויג'ט
|-
| סטיץ' || ג'יי ג'יי
|-
| צעצוע של סיפור 3 || בוני
|-
| שרק לנצח || פרקל
|-
| שמוף|| שמוף
|-
|מסביב לעולם ב-50 שנה
|קולות רקע
|-
| גנוב על הירח || אגנס
|-
|קאמפ רוק 2 - הג'אם האחרון|| רייצ'ל הסנהפר
|-
|הממלכה הקטנה|| הולי טיסטל
|-
|הרפתקאות זיזי ווינקס
|נכדתו של זיזי וינקס
|-
|המלך בבר - ההרפתקה של באדו|| לולו
|-
|ריו
|קולות רקע
|-
|הדרדסים
|קולות רקע
|-
| כלבים בחלל || סטרלקה
|-
|צעצוע של סיפור בקיצור: חופשה בהוואי|| בוני / אפונה
|-
|צעצוע של סיפור בקיצור: פעמיים באז בבקשה|| בוני
|-
| פופי החתולה || לורה
|-
| רובי הרובוט || אייקיו
|-
| אומי זומי || קיילה / אנדי / מיה
|-
| רחוב סומסום || הפיה אביגאבי
|-
| מר מוכשר ||
|-
| סמי וחברים מסביב לעולם || אלה
|-
|תפודים קטנים|| פוד
|-
| מפלצת של מלון || ויני
|-
| הרפתקאות בארץ לה לה לופסי ||
|-
|פינת הציפורים|| נוצית
|-
|שומרי האגדות||
|-
|שי-לי|| שי-לי
|-
|צעצוע של סיפור בקיצור - חיית מסיבות|| בוני
|-
|קאיו||
|-
|גליית חברי הענק|| לילי
|-
|בית ספר לפיות|| אביגבי
|-
|טין טן||
|-
|חבורת הגופים|| מולי
|-
|ריו 2||
|-
|צעצוע של סיפור: ההסתבכות|| בוני
|-
|קסם של בית|| איזי
|-
|מליפיסנט|| מליפיסנט הצעירה
|-
|ערי הזהב הנסתרות|| זיאה
|-
|ברבי והדלת הסודית|| נולה
|-
|צעצוע של סיפור: הזמן שנשכח|| בוני
|-
|תיק תיק תק|| טלולה
|-
|הקול בראש||
|-
|לעוף על זה|| גיגי
|-
|דוזרים|| מולי בולט
|-
|ברבי דרימטופיה || צ'לסי
|-
|מטוסי על|| ג'ט
|-
|כוח פיג'יי|| אמאיה וינשופונת
|-
|זאק וקוואק|| זאק
|-
|קלאופטרה בחלל
|קלאופטרה
|-
|בית הספר לוויקינגים
|אילבה
|-
|בית הבובות של גבי
|קיטי
|-
|קיף
|קנדל פוקס
|}

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2022
|פרסי נבחרי השנה של פרוגי
|שחקנית אהובה בסדרת נוער
|הבאר
|
|}

==קישורים חיצוניים==
* 
* 

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:יהוד-מונוסון: אישים
קטגוריה:בוגרות תלמה ילין
קטגוריה:בוגרי תלמה ילין
קטגוריה:ישראליות שנולדו ב-2001
קטגוריה:ישראלים שנולדו ב-2001
גביע המדינה בכדורסל 1987/1988

גביע המדינה בכדורסל לעונת 1987/1988 היא התחרות ה-28 מאז היווסדו של המפעל.

הפועל גליל עליון זכתה בגביע המדינה הראשון בתולדותיה, לאחר ניצחון בגמר על אליצור נתניה.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|אליצור פתח תקווה
|110-53
|הפועל גליל עליון
|-
|הפועל עין דור
|131-58
|אליצור נתניה
|-
|מכבי כרמיאל
|131-54
|מכבי חיפה
|-
|הפועל חיפה
|61-117
|הפועל רמת גן
|-
|מכבי ראשון לציון
|108-75
|הפועל תל אביב
|-
|הפועל גבת
|99-95
|בית"ר תל אביב
|-
|מכבי חדרה
|76-62
|הפועל ירושלים
|-
|הפועל קריית גת
|119-51
|מכבי נתניה
|-
|אליצור קריית אתא
|78-83
|מכבי קריית מוצקין
|-
|מכבי פתח תקווה
|89-118
|הפועל נען
|-
|הפועל באר שבע
|125-66
|הפועל חולון
|-
|הפועל גן שמואל
|97-61
|אליצור נווה-דוד רמלה
|-
|הפועל נהריה
|65-91
|הפועל כנרת
|-
|אס"א תל אביב / רמת השרון
|88-73
|מכבי דרום תל אביב
|-
|הפועל גבעתיים
|127-69
|מכבי תל אביב
|-
|הפועל מעוז חיים
|0-2 (טכני)
|מכבי רמת גן
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|82-88
|מכבי תל אביב
|-
|אליצור קריית אתא
|106-61
|הפועל גליל עליון
|-
|מכבי פתח תקווה
|100-68
|מכבי נתניה
|-
|מכבי דרום תל אביב
|86-70
|הפועל חולון
|-
|אליצור נווה-דוד רמלה
|87-93
|הפועל חיפה
|-
|הפועל נהריה
|98-78
|הפועל ירושלים
|-
|הפועל מעוז חיים
|113-79
|מכבי חיפה
|-
|אליצור נתניה
|81-96
|בית"ר תל אביב
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|אליצור נתניה
|90-91
|הפועל תל אביב
|-
|הפועל חולון
|71-70
|הפועל גליל עליון
|-
|מכבי חיפה
|73-85
|אליצור נווה-דוד רמלה
|-
|הפועל ירושלים
|80-77
|מכבי נתניה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|אליצור נתניה
|72-112
|מכבי נתניה
|אור גורן 21 / סטיב שלכטר 28
|-
|הפועל גליל עליון
|69-109
|מכבי חיפה
|טרי מרטין 29 / עדי גורדון 18
|}

== הגמר ==
הפועל גליל עליון, תחת המאמן מולי קצורין, זכתה בגביע המדינה הראשון בתולדותיה.

נתניה כבר הובילו 46:61 במחצית השנייה, אך ריצת 2:19 של גליל עליון החזירה אותם לעניינים. במצב של 77:78 שתי דקות לסיום, הקבוצות נתקעו ולא הצליחו לקלוע יותר מהשדה. 

בראד ליף, שחגג באותו הערב את יום הולדתו ה-27, השחיל נקודה מהקו לקראת הסוף וגליל עליון זכתה בתואר ראשון בתולדותיה.

<br />

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/144 עמודים 286-288]
*מרדכי רוזנבלום, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1988%2F05%2F17&id=Ar04109&sk=7BCD0025 יש גביע בגליל העליון], מעריב, 17 במאי 1988

== הערות שוליים ==

קטגוריה:1987 בישראל: ספורט
קטגוריה:1988 בישראל: ספורט
קטגוריה:תחרויות כדורסל ב-1987
קטגוריה:תחרויות כדורסל ב-1988
קטגוריה:עונות בגביע המדינה בכדורסל
אוסטפריקזאורוס

אוסטפריקזאורוס (שם מדעי: Ostafrikasaurus) הוא סוג דינוזאור תרופוד ממשפחת הספינוזאוריים אשר בניגוד לרוב קרוביו חי ביורה העליון ולא בקרטיקון. משמעות שמו הוא: "לטאה גרמנית-מזרח אפריקנית", אשר נקרא עקב מציאתו במשלחת של מוזיאון הטבע הברלינאי במזרח אפריקה הגרמנית באזור בו נמצא. לצידו נמצאו מיני צמחונים כמו הקנטרוזאורוס והג'ירפטיטאן, שחיו ביורה של טנזניה.

דינוזאור זה היה קרובו של הספינוזאורוס הענקי, אך היה קטן יותר והגיע לאורך 3.4 מטר ולמשקל של 900-2,000 קילוגרם. הוא ידוע רק ממאובני שיניים מחודדות דמויות קרסים, איתם השתמש הדינוזאור כדי לתפוס טרף חלקלק. אורך השיניים הגיע עד 50 מ"מ. לא ידוע אם היה בעל מפרש גבי.

ככל הנראה הוא חי בביצות הקדומות של טנזניה, ושם ניזון מדגים ואולי מזוחלים איטיים. ספינוזאור קדום זה נכחד מעט לפני תחילת הקרטיקון, לפני 145 מיליון שנה.

== בתרבות ==
דינוזאור זה הופיע במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-2012
קטגוריה:ספינוזאוריים
קטגוריה:דינוזאורים שחיו ביורה עליון באפריקה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-2012
פטר, דוכס שלזוויג-הולשטיין

פטר, דוכס שלזוויג-הולשטיין (בגרמנית: Friedrich Ernst Peter zu Schleswig-Holstein; 30 באפריל 1922 - 30 בספטמבר 1980 היה דוכס שלזוויג-הולשטיין וראש בית אולדנבורג בין השנים 1965–1980.

==ביוגרפיה==
פטר נולד ב-30 באפריל 1922 באחוזת לואיזלונד, והיה בנם השלישי והצעיר של וילהלם פרידריך, דוכס שלזוויג-הולשטיין ומריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת סקסוניה-קובורג-גותה. כמו כן הוא היה בן נין של ויקטוריה, מלכת הממלכה המאוחדת דרך בנה השני, אלפרד, דוכס אדינבורו וסקסוניה-קובורג-גותה.

בשנת 1934 מת סבו פרידריך פרדיננד, דוכס שלזוויג-הולשטיין, ואביו ירש את נחלותיו ותאריו. בשנת 1965 מת אביו, ופטר ירש את תאריו. ב-30 בספטמבר 1980 מת פטר בביינבק, ובנו כריסטוף, נסיך שלזוויג-הולשטיין ירש את תאריו.

== משפחתו ==
ב-9 באוקטובר 1947 התחתן פטר עם מריה אליקס, נסיכת שאומבורג-ליפה, בתם של שטפן, נסיך שאומבורג-ליפה ואינגבורג אליקס, דוכסית אולדנבורג,, ממנה נולדו לו ארבעה ילדים : 

* מריטה, נסיכת שלזוויג-הולשטיין (נולדה ב-5 בספטמבר 1948), התחתנה עם וילפרד פרייהר (ברון) פון פלוטו.
* כריסטוף, נסיך שלזוויג-הולשטיין (נולד ב-22 באוגוסט 1949), התחתן עם אליזבת נסיכת ליפה-וייסנפלד. 
* אלכסנדר, נסיך שלזוויג-הולשטיין (נולד ב-9 ביולי 1953). 
* אינגבורג, נסיכת שלזוויג-הולשטיין (נולדה ב-9 ביולי 1956), התחתנה עם ניקולאוס ברושק.

== אילן יוחסין ==

==קישורים חיצוניים==

== הערות שוליים ==

קטגוריה:בית שלזוויג-הולשטיין-זונדרבורג-גליקסבורג
קטגוריה:גרמנים שנולדו ב-1922
קטגוריה:גרמנים שנפטרו ב-1980